rlitschk/wikidir huggingface dataset:
De Cirruskraken (Cirroctopoda, Cirrina oder ok Cirrata) weert eerst vun 1989 af an as en egen Ornen gellen laten. In ollere Lehrböker weert se noch mank de Kraken (Octopoda) rekent. Tohopen mit de Kraken un de Vampirdintenfische weert de Cirruskraken to de Grupp vun de Achtarm-Dintenfische tohopenslaten. Ob dat en monophyleetsche Grupp is, dor könnt sik de Forschers noch nich eenig over weern. Cirruskraken hefft twee Finnen an't Achterlief un an de Arms sitt bi elk Suugproppen en Paar Cirren (en Aart Ooghaare, de en Rull speelt bi dat Fangen vun Freten). Vun dat „Huus“ vun de Vorwesers vun de Kraken un vun den Schulp bi de Echten Dintenfische sünd noch düütliche Rste nableven in Form vun Hoorn-Strukturen. De ollsten Cirruskraken sünd ut de Böverkried bekannt. De Ornen vun de Cirruskraken warrt in dree Familien unnerdeelt. Opisthoteuthidae Cirroctopus antarctica Cirroctopus glacialis Cirroctopus hochbergi Cirroctopus mawsoni Grimpoteuthis abyssicola Grimpoteuthis bathynectes Grimpoteuthis sp. B Grimpoteuthis sp. C Grimpoteuthis sp. D Grimpoteuthis hippocrepium Grimpoteuthis innominata Grimpoteuthis meangensis Grimpoteuthis megaptera Grimpoteuthis pacifica Grimpoteuthis plena Grimpoteuthis tuftsi Grimpoteuthis umbellata Grimpoteuthis wuelkeri Luteuthis dentatus Luteuthis shuishi Opisthoteuthis agassizii Opisthoteuthis albatrossi Opisthoteuthis bruuni Opisthoteuthis sp. C Opisthoteuthis californiana Opisthoteuthis chathamensis Opisthoteuthis depressa Opisthoteuthis extensa Opisthoteuthis grimaldii Opisthoteuthis
De Ornen vun de Vampirdintenfische (Vampyromorpha) gifft dat in de Seen hüdigendags bloß noch mit en eenzigste Aart. Dat is de Vampirdintenfisch. Vörtieds hett dat veel mehr Aarden geven. Vun de sünd nu man bloß noch Fossilien to finnen. Vampirdintenfische weert tosamen mit de Kraken (Octopoda) un de Cirruskraken (Cirrata) to de Grupp vun de Achtarm-Dintenfische (Octopodiformes oder Vampyropoda) rekent. Dor höört se mit to de Dintenfische (Coleoidea) to. Vampirdintenfische hefft twuschen de beiden eersten Armpaare (vun'n Kopp her tellt) noch en Paar Fadens, de torüchtrocken weern könnt un de as Sinnorgan bruukt weert. Ok en Schulp hefft se noch, de vun dat „Huus“ nableven is, dat vun de Vorwesers as Butenskelett bruukt wurrn weer. Man bi den hüdigen Vampirdintenfisch besteiht düsse Schulp bloß noch ut orgaansch Materiol, ohn Kalk oder Aragonit dor mit bi. Bi annere Aarden vun de Vampirdintenfische, de midderwielen utstorven sünd, weer de Schulp noch mit dünne Lagen vun Kalk afstütt wurrn. De ollsten Vampirdintenfische weern in dat uppere Trias (Rhät) upkamen. Ut dat Middeljura (Callovium) vor bi 161,2–164,7 Johre is Vampyronassa rhodanica bekannt. Vörmols geev dat bi de Vampirdintenfische fiev Familien. De weern unnerdeelt in en Reeg vun Geslechter un Aarden. Hüdigendags leevt wohrshcienlich bloß
En Fossil (vun lat. fossilis „utbuddelt“) is elk Tüügnis vun vergahn Leven in de Eerdgeschicht, dat oller is, as 10.000 Johre. Dor kann dat in en Tiedskala mit vör den Anfang vun dat Holozän insorteert weern. Düsse Aart vun Dokumente ut de Eerdgeschicht könnt Overreste vun de Liever vun Leevwesen (Lieffossilen) ween, as ok Tüügnisse vun dat, wat se maakt hefft (Spoorfossilen). U.a. weert ok Footstappen un Schiete (Koprolithe) to de Fossilen rekent, wenn se to Steen wurrn sünd. Dat Tostannkamen vun Fossilen warrt „Fossilisatschoon“ nömmt. Utforscht weert de Fossilen sunnerlich dör de Wetenschop vun de Paläontologie. En Fossil mutt nich unbedingt „to Steen weern“ (ollerhaftig: en „Petrefakt“ ween, vun lat. petra Steen, factum „maakt“), vunwegen, datt dat ok Fossilen gifft, de nich mineraliseert, un vundeswegen ok nich to Steen wurrn sünd. Wetenschopslüde hefft taxeert, datt vun den Anfang vun dat Phanerozoikum vor 541 Mio. Johre bi een Milliarde Aarden vun Deerter un Planten tostanne kamen un to’n groten Deel wedder utstorven sünd. Dat gifft Lüde, de taxeert, dat weern sogor bi 1,6 Milliarden Aarden ween. Wiet unner een Perzent vun düsse Aarden gifft dat hüdigendags as Fossilen. Dat liggt an de besunnern Umstänn, de for de Fossilisatschoon nödig sünd,
Mineralisatschoon, ok Mineralbillen, betekent in de Biologie un in de Geologie dat Ummuddeln vun Substanzen in anorgaansche Substanzen. In de Biologie sünd dat jummers orgaansche Stoffe, de umwannelt weert. In de Biologie un Medizin is Mineralisatschoon eenmol de Afbo vun kumplexe orgaansche Tosamenslüsse to neddermolekulaarsche, anorgaansche Substanzen dör Mikroorganissen. Bi de Tähne is Karies so en Perzess. To'n annern warrt dor dat Inlagern vun anorgaansche Substanzen (Minerale), meist in en orgaansche Matrix, mit betekent. Up düsse Aart kaamt Knaken tostanne un Tähne ok (kiek bi Retzius-Striepen). In de Geologie un Chemie warrt as Mineralisatschoon oder Mineraliseren allgemeen dat Ummuddeln to faste, anorgaansche Stoffe betekent. Patricia M. Dove: Biomineralization. Mineralogical Soc. of America, Washington 2003, ISBN 0-939950-66-9 J. Reitner: Organomineralisation. S. 197–210 in: Extremophile-Mikroorganismen in ausgefallenen Lebensräumen. VCH, Weinheim 1994, ISBN 3-527-30026-0 Mineralisation, Kompaktlexikon der Biologie, Spektrum der Wissenschaft, afropen 2014. Mineralisation, Mineralisierung Wie aus Kohlenstoffdioxid Stein wird, Andrea Kucera, Neue Zürcher Zeitung, 5. Februar 2010
Dat Slott Costaérès (franzöösch: Château de Costaérès; bretoonsch: Kastell Kostaerez) is en neegotisch Slott in Frankriek. Dat steiht up en Felseneiland mit glieker Naam vör de bretoonsch Noordküst – de so nömmt Côte de Granit Rose –, nich wiet vun de to de Gemeend Perros-Guirec hörrn Strand vun Ploumanac’h, aber noch up dat Rebeet vun de Gemeend Trégastel. De repräsentative Bau wurr van 1892 bit 1896 as Wahnsitt vun den litauisch-poolschen Mathematiker, Elektroingenieur un Utfinners Bruno Abdank-Abakanowicz in’ neegotischen Stil vun den Historismus nah dat Vörbild vun middelöllerich Borgen baut. De Utbau wurr aber eerst nah sien Dood fardigstellt. Dat Slott weer Drapenspunkt vun völ poolsch Emigranten as Aleksander Gierymski, Władysław Mickiewicz, Leon Wyczółkowski un den poolschen Literaturnobelpriesdräger Henryk Sienkiewicz. Sienkiewicz weer en eng Früend vun Abakanowicz; sien 1895 herutbrocht Roman Quo Vadis entstunn up Slott Costaérès. Siet 1988 is is dat de tweet Wahnsitz vun den düütschen Schauspeler Dieter Hallervorden. Schräg tegenöver steiht dat ehmalge Wahnhuus vun Gustave Eiffel. Slott Costaérès. Mehr Biller, Videos oder Audiodateien to’t Thema gifft dat bi Wikimedia Commons. Dat Slott in de Base Mérimée dvun dat franzöösch Kulturministerium (franzöösch) Dossier to dat Slott as PDF un as Websteed (franzöösch) Koordinaten: 48° 50′ 7″ N,
Bactriten (Bactritoidea) sünd en Grupp mank de Koppfööt, de al utstorven is. Leevt hefft se vun 't Ordovizium bit hen to'n Perm. Bi de Bactriten hannelt sik dat um en Paraphyleetsche Grupp, vunwegen, datt se de Stammform vun de Dintenfische un de Ammoniten sünd. De Ammoniten sünd ok al utstorven. De Bactriten hefft as Butenskelett en lang „Huus“ mit Kamern harrt, un de Sipho weer ganz an'n Rand unnerbrocht, just so, as bi de frögen Nautiloideen (Orthoceraten). Mit de Kamern in dat Huus hefft se ok ehre Updrift mit regelt. Wohrschienlich stammt se vun de lüttjeren Nautiloideen, as Bactroceras ut dat Ordovizium af. Unner Umstänn is Eobactrites de ollste Aart. Se stammt ut dat deepste Ordovizium in Böhmen. De Döörsnitt dör dat Huus weer kreisrund. De Sipho hett noch nich ganz an'n Rand seten. Orn. Bactritida Fam. Annulobactritidae Mapes, 1979 Fam. Bactritidae Hyatt, 1884 Fam. Bojobactritidae Horny, 1957 Fam. Ctenobactritidae Shimansky, 1951 Fam. Lobobactritidae Shimansky, 1962 Fam. Parabactritidae Shimansky, 1951 Fam. Sinuobactritidae Mapes, 1979 Heinrich Karl Erben: Bactritoidea. In: Curt Teichert, Bernhard Kummel, Walter C. Sweet, H. B. Stenzel, William M. Furnish, Brian F. Glenister, Heinrich K. Erben, Raymond Cecil Moore, D. E. N. Zeller (Rutg.): Treatise on Invertebrate Paleontology.
De Argonauten (Argonauta) sünd dat eenzige Geslecht ut de Familie vun de Argonauten (Argonautidae), de hüdigendags noch leven deit. Se weert to de Kraken torekent. De Seken vun de Argonauten dreegt en dünn „Huus“ mit Dörmeters vun bit hen to 30 Zentimeters. Mit Hölp vun düt Huus könnt se ehre Updrift in dat Water regeln un upstiegen oder afsacken. Dor sett se Luft in dat Huus bi unner Druck. De Argonauten ehr Huus hett, gegen dat Huus vun de Parlboote over, keen Kamern un warrt ok nich as Butenskelett bruukt. Dat hett sik in de Evolutschoon eerst later rutbillt, as Buten- un Binnenskelett bi de Kraken al ganz torüchbillt wurrn weern. Bestahn deit dat ok nich, as bi de Nautilusse, ut dat harde Aragonit, man ut Calcit, wat gauer tweibreken deit. Düt Huus is ok nich jummerweg dör Muskeln un Bänner mit dat weeke Lief verbunnen, man warrt an siene Binnensiet mit Suugproppens vun den Armkranz over Kopp un Mantel fastholen. Dat Deert hett en Lief in Form vun en Sack, acht giftige Tentakels, en Snavel mit harden Rand un Ogen, de stark rutkieken doot. Dat Heken is tominnst twintig mol lüttjer, as dat Seken (Kiek bi Dwargheken). As bi
Argonauten (gr. for Ἀργοναύτης ‚Argofohrers‘) betekent De Helden ut de greeksche Argonautensage, de up dat Schipp Argo unnerwegens sünd, Argonauten, Familie un Geslecht mank de Koppfööt, de to de Kraken tohören doot, De Argonauten (Los argonautas in’t spaansche Original), en Roman vun Vicente Blasco Ibáñez ut dat Johr 1915, Die Argonauten, 2. Deel vun en Drama vun Franz Grillparzer, Die Argonauten, düütsche Literaturtiedschrift vun 1914–1921, Orden vun de Argonauten, siziliaanschen Ridderorden, Argonauten-Orden, Sellschop in Bruunswiek, Toronto Argonauts, en Canadian-Football-Team, Starnberg Argonauts, en Football-Team ut Süüdbayern. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Subtropen höört to de allerhand Klimazonen up de Eer. Se liggt direktemang in’n Norden un in’n Süden vun de Tropen, um un bi twuschen 23,5 un 40° nöördliche Brede un ok twuschen 23,5 un 40° süüdliche Brede. In de Subtropen gifft dat en Klima mit en tropischen Sommer, man en nich tropischen Winter. De Subtropen könnt unnerdeelt weern in dröge, winternatte, sommernatte un jummerlos natte Subtropen. Dat subtropische Klima warrt hüdigendags meist gor nich mehr bruukt as en egen Klima in de modernen Klimaklassifikatschonen. Vundeswegen kann dat as en traditschonelle Klimazone bekeken weern. In de Klassifikatschoon, de hüdigendags meist bruukt warrt, dor hannelt sik dat um Köppen siene Klimaklassifikatschoon bi, warrt de Begreep heel un deel nich mehr bruukt. Bi Köppen höört de Subtropen as Unnerdeel to dat Matige Klima mit to. De Temperatur vun den warmsten Maand liggt boven 22 °C in’n Dörsnitt. Dor gegen over liggt de Temperatur vun den küllsten Maand in’n Dörsnitt twuschen -3 °C un 18 °C. Dat gifft natte Sommers un dröge Winters, oder annersrum. Dat stimmt for dat warme mediterrane Klima (Csa-Klima), dat warme Chinaklima (Cwa-Klima) un for dat warme Seeklima (Cfa-Klima). De Klimatoloog John Griffith bruukt avers en annere Definitschoon un
Dintenbüdel, Blackbüdel oder Enktbüdel warrt en Organ bi de Koppfööt nömmt, sunnerlich bi de Dintenfische, wo „Dinte“, „Black“ oder „Enkt“ in spiekert warrt. Wenn dat Deert bange is oder in Gefohr, kann de Dinte dör en Trechter utstott weern. Wenn de Angrieper denn dör'nanner is un nich weet, wo de Dintenfisch steken deit, kann he achter de swatte Waterwulken utbüxen. Dat gifft hen un wenn ok roore Dintenbüdels, de sünd fossil up us tokamen. De brune Schriefdinte Sepia hett ehren Naam vun de Echten Dintenfische, de mit ehre wetenschopplichen Naams „Sepiida“ nömmt weert.
Mantel oder Pallium warrt de Ruggensiete vun dat Lief bi Weekdeerter (Mollusca) nömmt. Dor warrt de „Mantelhöhle“ mit billt, de en Reeg vun Upgaven in de allerhand Klassen vun de Weekdeerter overnehmen kann. So kann se as Atenhöhle bruukt weern, wo de Kemen bi Waterdeerter oder dat „Lungenfeld“ bi Deerter, de an'e Luft atent, in sitten doot (de „Lungenhöhl“, as bi Lungensniggen). Bi Schillenweekdeerter (Conchifera), as Sniggen mit Huus, Musseln, Kahnfööt un Koppfööt mit Huus (as hüdigendas noch de Parlboote), scheedt de Mantel de Kalkschillen mit ehre dree Lagen ut.
En Hectocotylus is en Arm bi Heken vun de Koppfööt. He warrt to'n Begatten bruukt un is vundeswegen speziell upboot. Düsse Tentakel warrt bruukt, um de Eier vun dat Seken to befruchten, un is so upboot, datt dor dat Heken siene Spermatophore in sitten deit. De warrt bi de Paarung afgeven. Normolerwiese warrt de Hectocotylus elk Saison nee utbillt, wenn de Paarung vor de Döör steiht. De Form verscheelt sik bi de enkelten Aarden. Bi Haliphron atlanticus (den Sevenarm-Kraken) warrt de Hectocotylus in en lüttjen Geweev-Büdel bi dat rechte Ooge lagert un is nich groot to sehn, so datt dat laten deit, as harr de Krake man bloß seven Arms. En sunnerlichen Fall liggt vor bi de Argonauten. Ok dor bringt de Hectocotylus de Spermatophoren in de Höhlen vun dat Seken sien Mantel. Man Heken un Seken bruukt sik dor gor nich bi anfaten oder sehn: De Arm kann sik vun dat Heken losmaken un vun alleen na dat Seken henswemmen. George Cuvier hett em beschreven un em sien Naam geven, man egenaardig is dat doch, datt he toeerst meen, he weer en Parasiten, de an dat Seken ansitten dö. Eerst later is kloor wurrn, wo sik dat bi den
Diedrich (ok Dierich un Dirich) is een plattdüütschen Vörnaam for Jungs. De Naam Diedrich kümmt vun den olen germaanschen Naam Diederik, Dietrich oder ok Theoderich' her. Dor steekt de beiden Wöör Diot oder Diet (dat heet Volk) un rihhan (dat heet riek oder mächtig) in. Diedrich heet denn so veel, as: De in dat Volk mächtig is oder Der Herrscher öber dat Volk. Ut de ole Form Diederik is de Naam later afkört un afslepen wurrn, so, dat dor denn Dierk vun wurrn is. As dat noch keen Sass un ok keenen Duden geev, heet jedereen düssen Naam so schreven, as em dat richtig düch. Dorüm gifft dat ok de Schrievwiesen Diriek un Dirk för densülbigen Naam. De Naam Diedrich is woll eerst later upkamen, as de Lüde al de hoochdüütsche Spraak kennen döen. Diedrich is nix anners, as de hoochdüütsche Naam Dietrich up Platt utspraken. Bi Dierich is denn noch dat d wegslaken wurrn vunwegen een slurige Utspraak. Vun düsse Vörnaams kaamt nu ok de plattdüütschen Tonaams Diedrichs, Dierichs un Diedrichsen vun her. De bedüüt Ut Diedrich sien Familie oder Vun Diedrich sienen Hoff. List vun plattdüütsche Vörnaams Wofaken un woneem de Vörnaam in Düütschland vörkummt: Diedrich, Dierich, Dirich
En Spermatophore (up Platt Saatdreger) warrt bi allerhand Wörmer, Liddfööt, Weekdeerter, Kreefte un n Reeg vun Amphibien (Water-Steertüzen) bruukt, um de Saat bi dat Seken unner to bringen. Dat hannelt sik dor um Saatbulten bi, de weert dör sunnerliche Substanzen tohopenbackt. Düsse Kleevstoffe weert in bestimmte Drüsen vun de Geslechtsorgane billt. De Heken bringt de Spermatophoren nu up allerhand Aard in dat Lief vun de Seken unner: Se föhrt jem direktemang in, backt jem an de Seken an oder treckt de Seken over de Saatbulten, de up Steele an'n Grund anbacken doot. Anners is dat bi de Sülverfische. Dor leggt dat Heken en Saatbulten af un dat Seken finnt em later. Bi dat Overbringen vun Spermatophoren kummt dat to en binnere Befruchtung. So is weniger Saat to'n Befruchten nödig, as wenn dat butenliefs passeern dö. Normolerwiese hoolt sik de Deerter eerst mol länger mit en Vörspeel up, ehr se de Spermatophore overgeeft. Christina Neuner: Die Funktion der Spermatophore im Paarungssystem von Tanatophilus sinuatus (Coleoptera Silphidae). Proteinbiochemische Untersuchungen und Bestimmung des Fortpflanzungserfolges. Dissertation, Universität Freiburg im Breisgau 1996. Webarchiv: [1] Spermatophoren bi Pieldintenfische (engelsch).
De Kraken an sik oder Oktopusse (Octopus) sünd mit mehr as hunnert Aarden dat gröttste Geslecht mank de Familie vun de Echten Kraken. De Naam Oktopus is en Tosamenstellen vun dat latiensche octo for acht (greeksch οχτώ) und dat greeksche πούς, ποδός (pous, podos) for Foot. De Naam bedutt also „Achtfoot“. Allerhand Aarden sünd wetenschopplich noch nich beschreven. Dat gifft woll en Reeg vun gemeensome Kennteken bi de enkelten Aarden, man dat is nich kloor, wat nu utgerekent düt Geslecht tosamenhollt. Wat de Aarden deelt, is meist bloß de Naam „Oktopus“. Bit de wetenschoppliche Taxonomie nee upstellt wurrn is, blifft dat avers bi de Systematik, de bitherto bruukt wurrn is. All Aarden mank de Kraken an sik hefft twee Regen vun Suugproppens an ehre Arms. Ok en Achtergatt un en Dintenbüdel gifft dat. Bi jem all tohopen is de drüdde Arm de Hectocotylus. Dat gifft Deerter mank de Kraken an sik, de weert länger, as een Meter. De lüttjeste Aart is Octopus wolfi, de man bloß bi tein Zentimeters meten deit. Ok in’e Farven verscheelt se sik bannig. De allerhand Aarden vun de Kraken an sik sünd in all Ozeane tohuse un in all Klimazonen up’e Eer antodrepen. Se hoolt
Pallium (latiensch „Mantel“) betekent Pallium, Amtsteken bi Metropoliten in de Röömsch-kathoolsche Karken, Pallium, Mantel oder Deken in de Antike, Pallium, de böverste Lage vun den Bregen, Pallium, Ruggen-Uppersiet vun dat Lief bi Weekdeerter. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mantel (vun lat. mantellum „Hülle“, „Deek“) betekent Mantel, en Stuck Kledaasch to’n Antrecken, Mantel, de Ruggen-Böversiete bi Weekdeerter, Eerdmantel, de middlere Schaal vun’n binnern Eerdupbo, Mantel, bi regionale Daagbläder de överregionale Deel, de faken mit annere Daagbläder deelt warrt, Mantel, Markt in’n Landkreis Neustadt an der Waldnaab, Bayern. Mantel is de Familiennaam von Ernst Mantel (1897–1971), düütschen Richter, Ernst Mantel (* 1956), Maat von dat Künstlerduo Ernst un Heinrich, Felix Mantel (1929–2016), düütschen Schriever, Gerhard Mantel (1930–2012), düütschen Cellospeler, Hilary Mantel (1952–2022), brietsche Schrieversche, Hugo Mantel (1907–1942), düütschen Footballspeler, Johann Mantel I. (üm 1468–1530), düütschen reformeerten Theoloog un Reformater, Johann Mantel II. (üm 1495–1542), düütschen lutherschen Theoloog, Joseph Nikolaus von Mantel (1800–1872), düütschen Forstmann un Ministeriaalbeamten, Karl Mantel (1896–1929), düütschen Polizeipräsident, Kurt Mantel (1905–1982), düütschen Forstwetenschopper, Lukas Mantel (* 1982), Swiezer Musiker, Markus Mantel (1931–2005), düütschen Maler, Nathan Mantel (1919–2002), US-amerikaanschen Biometriker, Robert Biedermann-Mantel (1869–1954), Swiezer Fabrikant, Sebastian Mantel (1792–1860), düütschen Forstmann, Theodor Mantel (* 1942), düütschen Veterinärmediziner, Wilhelm Mantel (1904–1983), düütschen Forstbeamten un Forstwetenschopper. Kiek ok bi: Mantle, Mantell, Mantl. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst
Dat Basksch-Ieslännsche Pidgin weer een Pidgin, dat in’t 17. Jaarhunnert in Iesland snackt worrn is. Dat is dokumenteert in ieslännsche Mannuskripten uut datsülvige un tokamen Jaarhunnert. Dat Pidgin bestunn uut Basksche, Germaansche un Romaansche Wöör. Dat mag ween un dat hett sik in de Westfjorden vun Iesland ruutwickelt, ’neem de Manuskripten schreven worrn sünd. Man wieldat dat Pidgin veel Inflööd harr vun vele annere Europäsche Spraken, lett dat waarschienlicher, dat dat annerwegens ruutwickelt worrn is un na Iesland vun basksche Seilers bröcht worrn is. In’t Mannuskript AM 987 4to, dat in’t Árni Magnússon Institute for Icelandic Studies (Árni Magnússon Instituut för Ieslännsch-Studien) in Reykjavík hüüdt warrt, gifft dat twee basksch-ieslännsch Glossaren mit den Naam Vocabula Gallica (‚Französche Wöör‘) un Vocabula Biscaica (‚Biskayaansche Wöör‘). Gegen dat Enn vun Vocabula Biscaica, dat alltohoop wat 278 Wöör un korte Sätz hett, gifft dat een paar Sätz, ’neem de baskschen Indrääg mit Wöör uut Nedderlännsch, Engelsch, Franzöösch, Düütsch un Spaansch vermengeleert sünd. Dat Basksch-Ieslännsch Pidgin is vundaar keen Mischen uut Basksch un Ieslännsch, man twüschen Basksch un anner Spraken. Sien Naam kümmt daarher, dat dat in Iesland daalschreven un op Ieslännsch översett worrn is. De Woordnummern sünd desülvigen as in AM 987 4to. De
De Tweesiedendeerter oder Bilateria sünd en Unnergrupp vun dat Unnerriek vun de Geweevdeerter (Eumetazoa). De wetenschoppliche Naam vun düt Taxon is hernahmen vun lat. bis (dubbelt; twee) un latus (Siet) „Tweesiedig“ oder „Tweesiedendeerter“. Meist all Deerter, de dat gifft, höört dor to. Vun de Gruppen, de nich to de Tweesiedendeerter tohören doot, sünd de Swammdeerter un de Neteldeerter sunnerlich bekannt. Meist all Bilateria sünd na twee Sieden hen symmetrisch. Bloß bi de Stekelhuutdeerter (Seesteerns un annere) sütt dat anners ut: Se sünd (sekundär) radial symmetrisch. Man as Larve sünd se ok tweesiedensymmetrisch. Dat heet, de linke Hälft vun dat Lief is as en Spegelbild to de rechte Hälft upboot. De Liever vun de Tweesiedendeerter foolt sik ut ut dree Kiemblöder: Dat Entoderm, dat Mesoderm un dat Ektoderm. An un for sik hefft se all en Vör- un en Achterenne un en Mund. Dat kann avers angahn, datt se in’n Loop vun de Stammgeschicht düsse Kennteken torüchboot hefft, as dat bi Parasiten passeert is. Meist all Bilateria hefft en vullstännigen Darmkanal. Ok en Liefhöhle (Coelom) is bi jem to finnen. Se liggt in dat Mesoderm. In de Höhle liggt de Organe. Bi de annern gifft dat en Pseudocoelom, as bi de
Hiddingen is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort de polietsche Oortschop Hiddingen, to de ok de twee lüttjeren Öörd Jürshoff un Battenbrook tohöört. De Oort liggt in de Lümbörger Heid. Dat Water ut dat Rebeed flütt över lüttjere Beken na de Rodau hen af. In de Neegd doot de Elmhorstbarg (88 m hoog) un de Höllenbarg (93 m hoog) liggen. De Naveröörd sünd Hartböhn, Rutenmöhl, Hertel, Neenkerken un Drögenbossel in’n Noordoosten, Battenbrook un Jürshoff in’n Oosten, Behningen, Frielingen un Eitze in’n Süüdoosten, Riepholm, Oddingen un Delvendaal in’n Süden, Schwitschen un Visselhöövd in’n Süüdwesten, Hälßen in’n Westen un Bookholt, Hütthoff, Roosbrook un Moordörp in’n Westen. In’n Eersten Weltkrieg sünd twölv Soldaten ut Hiddingen fullen oder vermisst un in’n Tweten Weltkrieg 32. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en grötteren Landkreis
Thomas Molnar (* 14. Juni 1952 in Kulmbach) is en düütsch Politiker (CDU). Molnar weer van 1990 bit 1994 Liddmaat vun den düütschen Bundsdag. He wurr dorbi in den Bundsdagswahlkreis Senftenberg – Calau – Spremberg direkt wählt. Lehrt hett he Architekt (Studium an de TU München) un he weer Regeerensbaumeester. Rudolf Vierhaus un Ludolf Herbst (Herutgever) ünner Mitarbeit vun Bruno Jahn: Biographisches Handbuch der Mitglieder des Deutschen Bundestages 1949–2002. Band 1: A–M. Saur, München 2002, ISBN 3-598-23781-2 (Band 1), ISBN 3-598-23780-4 (Gesamtwark), S. 574 Die Mitglieder des Deutschen Bundestages Normdaten: GND: 1276294743 (OGND, AKS) | VIAF: 6018167202647167930007 | Wikipedia-Personensöök